VS001510
Datum: 1998-12-30T01:00:00.000+01:00
datum_sodbe_i_stopnje: 2004-02-25T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe zob in čeljusti in njihove posledice
fischer: lahki primeri
odskodnina: 2.750.000,00 SIT
opombe: II Ips 481/2005. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Osnovnošolka, kasneje dijakinja.

## Škodni dogodek

Poškodovan med služenjem vojaškega roka.

## Poškodba

Udarnina na bradi, odkrušenje protetičnih nadomestkov prvega levega in obeh desnih spodnjih sekalcev, zvin čeljustnih sklepov. Zaradi udarnine na bradi so bili stisnjeni sloji kože in podkožnih struktur, kar je imelo za posledico bolečnost in modrice.

## Telesne bolečine

950.000,00 SIT Neprestane hude bolečine je trpel 2 dni po poškodbi. Občasne hude bolečine, ki jih je imel ob pritisku na celeče se poškodbe in ob nasilnem odpiranju ust, so trajale 3 dni. Tako so hude bolečine, šteto kumulativno, trajale skupaj 5 dni. Neprestane lahke bolečine so trajale 14 dni po oslabitvi hudih bolečin, občasne lahke pa 21 dni. Kumulativno so lahke bolečine trajale 5 tednov. Bolečine pri oškodovancu so pogojene z odpiranjem ust. Te so sedaj manjše srednje ali lažje intenzivnosti, kar je odvisno od obremenjenosti, so pa trajne narave.

#### Ambulantno zdravljenje

39-krat je bil na pregledih pri stomatologu, čeljustnem kirurgu, splošnem zdravniku in fiziatru.

#### Nevšečnosti med zdravljenjem

Oškodovanec je bil 8-krat izpostavljen ionizirajočemu sevanju (RTG slikanje), opraviti je moral sanacijsko delo na mostičkih. Zaradi odkrušenih mostičkov je bil teden dni oviran pri jedi in govorjenju in toliko časa je bila prizadeta tudi njegova zunanjost. Na boleč sklep so mu 20-krat aplicirali TENS, vsak dan je moral izvajati posebne mišične vaje za čeljustne sklepe, V čeljustna sklepa so mu vbrizgali sintetični hormon nadledvične žleze. Ves čas zdravljenja je oškodovanec imel težave pri hranjenju, odpiranju ust in težave pri grizenju.

## Strah

100.000,00 SIT Oškodovanec je utrpel primarni strah, saj se je ustrašil ob dogodku. Šlo je za nenaden, nepričakovan, boleč in za njegovo telo agresiven dogodek. Ta strah je trajal nekaj sekund. Utrpel je tudi sekundarni strah, saj je bil v strahu, da ima hujše notranje, na zunaj neopazne poškodbe obraza. Ta strah je trpel vse do pregleda v urgentni ambulanti. Kasneje je bil v strahu za izid zdravljenja, v smislu rehabilitacije čeljustnih sklepov. Ta strah je bil upravičen 1 leto oziroma leto in pol po poškodovanju. Ker ima oškodovanec trajne posledice na čeljustnih sklepih je upravičen tudi njegov strah pred morebitnim operacijskim posegom na sklepih in pred popravilom zob, zaradi česar se izogiba obiskom pri zobozdravniku.

## Zmanjšanje življenjske aktivnosti

1.700.000,00 SIT Oškodovanec je zmanjšano sposoben za tiste življenjske aktivnosti, ki so kakorkoli povezane z odpiranjem in zapiranjem ust. Težave ima pri hranjenju, grizenju. Ni pričakovati, da bi se vezivna sklepna ploščica popravila v normalno lego. Tako je to stanje najverjetneje trajno. Te težave ga zelo omejujejo v vsakdanjem življenju, zlasti pri hranjenju. Izogibati se mora trdi hrani, jesti mora predvsem kuhano hrano, meso pa razrezati na minimalne koščke, ne more žvečiti. Zaradi navedenih težav ne zmore več igrati trobente in lovskega roga, kar je počel pred nezgodo. Težave ima pri čiščenju in umivanju zob. Prav tako mu težave predstavlja tudi zehanje in kihanje. Obraz mu večkrat oteče, zaradi česar se mora izogibati prepihu. Zato je tudi opustil vožnjo s kolesom in smučanje.

---

ZOR člen 200, 203